Racing Club Aruba

**Racing Club Aruba** (nòmber ofisial *Sport Vereniging Racing Club Aruba*, abreviá RCA) ta un klup di futbòl arubano na Oranjestad, Aruba. E ta konosi tambe bou di e apodo "Tricolornan di Solito". Banda di ta un di e klupnan di futbòl di mas bieu di e isla, e ta wòrdu konsidera komo un di e klupnan mas eksitoso, titulando kampeon di Aruba na 34 okashon. E organisashon ta konta ku riba 300 futbolista, parti den divishon di infantil, hubenil, hoofdklasse, damas, 35+, 40+ y 50+. 

## Historia
E asosiashon deportivo a wordu fundá dia 15 di febrüari 1934 pa Carmelo (Meme) Croes. Desde inisio di e klup su deporte mayor tabata futbòl; banda di esey tabata practica basketbòl, korfbal, softbòl, pingpong, atletik i tènis. Den su prome kuater aña den mundu deportivo RCA tabata hiba e nomber *Aruba's Beste Club* (ABC). Entre 1937 i 1945 RCA a konsentra den futbòl mas tantu riba kampeonato lokal y weganan entre Aruba i Kòrsou. Desde 1945 a kuminsa hasi gira internashonal: Colombia (1946), Caracas (1947), Haiti (1948, 1950), Guatemala i Sürnam (1949), Guyana (1951) i Helsinki komo parti di e selekshon antiano (1952). Na 1953 e klup ta bandona su vèlt di praktika na Companashi pa un tereno na Solito. Aki ta inougurá un kluphuis nobo fin di aña 1963. Den dekada 70 bai dilanti ta añadi un hala konvertiendo e kluphuis gradualmente den e kompleho deportivo *RCA Sportcentrum*, ku ta ekipá ku vèlt di futbòl, kancha di basketbòl i tènis i iluminashon. Tabata na aña 1938 ku RCA a bira kampeon pa prome biaha. E ta e prome tim di Aruba pa bira kampeon antiano na aña 1965 i e prome kampeon di pais Aruba na aña 1986. Na aña 1990 i 1991 RCA ta titulá kampeon di e torneo AVB/LIPROF. Den su trayektoria den futbòl RCA a konose varios hungadó estelar, entre otro Vi Henriquez (portero), Charles Becker (1916-1991), Cai Helder (1928-1981) Mateo Reyes (portero), Chas Loefstok, Jani Brokke, Cheppy Ras, Boes Orman, Puppy Diaz (portero) i Rafael Vanegas.

Durante dekada 40 i 50 di siglo 20 e asosiashon tabata publiká un boletin mensual bilingwe Papiamentu-Hulandes pa su miembronan, yamá *Noticiero*. E redakshon tabata den man di Janny Brokke i Damian Tromp. Na okashon di su di binti i di ochenta aniversario RCA a saka bukinan di hubileo, titulá *20 aña di existencia di R.C.A* (1954) i *1934-2014 : RCA pa bida!* (2014).

## Lista di Honor
**[[Division di Honor (Aruba)|Division di Honor]]**
* kampeon na 1938, 1939, 1940, 1941, 1942, 1944, 1946, 1947, 1948, 1950, 1951, 1952, 1954, 1956, 1957, 1958, 1959, 1960, 1964, 1967, 1978, 1979, 1986, 1987, 1991, 1994, 2002, 2008, 2011, 2012, 2015, 2016, 2019, 2023
* supkampeon na 2014, 2017
**Kopa Rotativo Wilhelmina** 
* 1948
**Kopa Hubileo Wilhelmina**
* 1948
**[[Arubaanse Voetbalbond|Trofeo Rotativo AVB]]** 
* 1950
**Kopa Juliana** 
* 1956, 1959, 1961, 1966
**[[Kopa antiano]]** 
* 1965
**[[Copa Betico Croes|Kopa Betico Croes]]** 
* ganadó na 2012, 2016
* finalista na 2013, 2014

## Participacion den torneonan CONCACAF
**Liga di Kampeon di [[CONCACAF]] (zona karibense)** (2)
* **mihor aktuashon**: nunca a pasa di buèlta

**Caribbean Clubs Championship** (1)
* 2007 - Promé rondu - (3.º den grupo B - 1 pto), (rondu 1 di 4)

**CONCACAF Winners Cup** (1)
* 1995 - Rondu klasifikatoria (zona karibense)

## Ekipo

Coach principal ta Veron Albertsz.

## Lista di presidente

## Mira tambe
* Lista di club di futbol na Aruba